Tööpakkumised päevaks, hooajaks või püsivalt
#000000
Puust ja punaseks: mida pead teadma esimeste tööampsudeni jõudmiseks?
#000001
Iga algus on raske, seda eriti tööelus, kus meie valikud ja otsused ei sõltu vaid meist endist, aga suures osas saada olevatest pakkumistest, ettevõtete ootustest, üldisest majandusolukorrast ja kümnetest muudest teguritest, mida me kunagi ise kontrollida ei saa. Mida me siis aga saame kontrollida?
#000002
Iga meie elukorraldust sügavuti puudutav muutus tundub alguses keeruline ja vajab pühendumist. GoWorkaBitis soovime sulle võimaldada päriselt paindlikku tööelu, aga selleni jõudmine nõuab ka pealehakkamist, kannatlikkust ja iseenda paremat tundmist.
#000003
Oleme teinud selle protsessi võimalikult hoogsaks ja lühikeseks, võrreldes n-ö klassikalise tööturuga, kus muutused võtavad aega vahel aastaid. Loome sulle pühendunult järjest paremaid ja valikuid lihtsustavaid tööriistu, et saaksid liikuda päriselt paindlike töövõimaluste poole samm sammult ja sujuvalt.
#000004
Tööelus muudatuste tegemine nõuab korraga keskendumist mitmele olulisele asjaolule, mis ei ole lihtsalt valikud, vaid puudutavad ka meie enesehinnangut, varasemate teadmiste ja kogemuste rakendamist ning emotsioone. Aeg, sissetulekud ja ootused sellele, oskused, perekonna tugi, sõprade nõuanded, töö iseloom, kõhklused ja kahtlused, mis puudutavad hakkamasaamist.
#000005
Tegelikult peitub tõde muidugi selles, et iga algus on raske, sõltumata sellest, mille uuega sa elus alustad. Oleme teinud tööturule sisenemise, uute ametite proovimise, kogemuste saamise ja lisaraha teenimise võimalikult lihtsaks – see ei nõua erioskusi ega väga palju sinu vaba aega.
#000006
GoWorkaBiti tööportaali on arendatud innukalt üheksa aastat ja nende aastate jooksul on palju muutunud, juurde on lisandunud tuhandeid uusi ettevõtteid ja kümneid tuhandeid kasutajaid.
#000007
Eelkõige tähendab see seda, et pakkumisi on väga erisuguseid, töid, millele tegijat otsitakse, on seinast seina ja üle Eesti ning ka tööandjate ootused sobivale töötajale on väga erinevad.
#000008
On mõistetav, et alguses, kui sa pole veel tööampsuturuga tuttav, võtab tööampsupakkumistes orienteerumine ja enda jaoks sobivate väljavalimine natuke aega, et keskenduda, prioritiseerida, sobivaid filtreerida ja esimesi proovikandideerimisi teha.
#000009
Lisaraha teenimiseks ja kogemuste saamiseks proovi erinevaid ameteid toitlustuses, logistikas, laonduses, meelelahutuses, tootmisettevõtetes, ehitustel, jaekaubanduses, aga ka loovtöid ja abifunktsioone äriteenuste valdkonnas. Tutvu rahulikult ja asu kandideerima hoogsalt!
#000011
Millistel alustel soovid sina tööd teha?
#000012
Võta endale paar päeva, et rahulikult ja mõttega tutvuda valikuga ja tööportaali enda loogikaga – kus asuvad menüüd, kus vajalikud nupud, millist infot saad kiiresti tööpakkuja ja töö sisu kohta.
#000013
Kui sa alustad esimeste kandideerimistega, siis ettevõtted sind veel ei tunne. Samas on sind huvitava ettevõtte juurde aastate jooksul juba kandideerinud tööampsule sadu inimesi, kellega on ettevõtte esindajatel juba toimunud isiklik kohtumine, neil on ette näidata töökogemused ja tagasiside tööle ka teiste tööandjate poolt.
#000014
See, et sul pole veel kogemusi tööampsudega või kogemusi konkreetses töövaldkonnas, ei ole takistuseks kandideerimisel ega tööle saamisel – lihtsalt ise peab alguses veidi rohkem mõtlema, pingutama ja andma ka võimalusi nendele tööpakkumistele, kus on vähe kandidaate. Nii saad oma esimesed tööampsud kiiremini kirja!
#000015
Meie süsteemis annavad tööampsajad ja ettevõtted üksteisele vastastikku hinnanguid peale tööampsu lõppu. Ettevõttele antud hinnanguid saad lugeda tööampsu detailvaates lingile “Tööampsu pakkujast” klikates. See link asub kohe kandideerimisnupu all.
#000016
Peale konto loomist või selle värskendamist alusta kõigepealt oma profiili ülevaatamisest.
#000017
Kirjelda siin lahti varasemad olulisemad töökogemused. Esimesse lahtrisse võid kirja panna ka enda ootused, mis sorti töid sooviksid ettevõtetes teha ja miks.
#000019
Teises lahtris selgita, kas sa oled mingit eriala õppinud, õpid parasjagu või oled omal käel mõne oskuse selgeks saanud.
#000020
Ära pelga panna end proovile mõnes uues ametis ja saada väärtuslikke kogemusi!
#000021
Kõik tööd on olulised ja arendavad ja ükski töö ei eelda vaid ühe oskuse omamist. Nende lahtrite lühike, kuid sisuline täitmine aitab tööandjal mõista, millised sinu varasemad kogemused elus ja omandatud teadmised võiksid aidata sul teha tulevast tööampsu innukalt, targalt, efektiivselt ja ennast ning ettevõtte vara hoides. Sinu varasemad kogemused ja teadmised annavad ettevõtte esindajale, kes valikut langetab, aimu ka sellest, kui palju peaks ta kulutama esimesel tööampsupäeval aega sinu koolitamisele, et sa sisse paremini elaksid.
#000022
Kolmandasse lahtrisse pane lühidalt kirja kõik see, mis teeb sinust sinu – mis sul silmad särama paneb ja millega sa vabal ajal tegeled. Tööd annavad ja tööl käivad ikkagi inimesed oma elude ja lugudega. Alati on tore, kui tööle satuvad kokku inimesed, kes omavahel hästi klapivad ja üksteist toetavad.
#000023
Välja valitud tööampsule kandideerides tuleb kõigepealt ära märkida vajalikud oskused, mida on tööandja nõudnud konkreetse töö tegemiseks või pidanud vajalikuks töö ohutuks ja efektiivseks tegemiseks. No näiteks, kui sa oled kirja pannud, et sa oled aeglase eluviisiga, siis ilmselt ei valita sind tööampsule tehaseliinile, kus kõik käib väga hoogsalt.
#000025
Seejärel tuleb tööandja valiku lihtsustamiseks kirjutada lühike motivatsioonikiri, mida töötajaid tööle valiva ettevõtte esindaja valikut langetades näeb.
#000026
Motivatsioonikirja eesmärk ei ole ajada puru silma ja teha kärbsest elevanti, vaid selle peamiseks eesmärgiks on lihtsustada valikut olukorras, kus tööampsule on kandideerinud mitu sarnaste kogemustega inimest. Siin peitub sinu salarelv enda esiletoomiseks!
#000027
Kui sulle meeldib mõni tööamps nii väga, et tahaksid seda teha järgmised paar kuud sulle sobivatel aegadel, saad paljude tööampsude puhul kandideerida meeskonda.
#000028
Nii ei kandideeri sa vaid konkreetsele tööpäevale, aga saad välja valituks osutudes võimaluse pääseda ligi konkreetse ampsu töögraafikule. Tiimi valituna saad hakata end ise ampsudele ilma kandideerimata kirja panema. Eeldus selleks on see, et oled valmis regulaarselt, pikema aja vältel aga siiski endale sobival ajal antud tööd tegema.
#000029
Kasuta lihtsaid filtreid, et leida sadade aktiivsete tööampsude hulgast just need, mis sulle päriselt sobivad või mida sa oled päriselt valmis katsetama lisaraha teenimiseks ja kogemuste saamiseks.
#000030
Kui sa mõtled endamisi, et tööamps ei pruugi sulle ikka üldse sobida, siis usu, kandideerimisel paistab see ebakindlus ka kaugele välja.
#000031
Ole julge katsetama sulle täiesti võõraid töövaldkondi, aga sel juhul ole ka läbinisti aus kandideerimisel ja selgita lühidalt, miks sa oled valmis seda tööd proovima ja millised sinu varasemad kogemused ja teadmiseks võiksid sind aidata ikkagi töö hästi ära teha.
#000032
Välja saad filtreerida sulle meelepärased töövaldkonnad, teha kitsendusi töö kestusele ja ajale. Meil on tööpakkumisi väga erinevate tasudega, ka neid saad endale sobivalt filtreerida.
#000034
Kui oled alustamas või vajad tööd kiiresti, filtreeri pakkumisi kandidaatide arvu järgi. Tõenäosus saada valituks tööle kohe on oluliselt suurem nende tööampsude puhul, kus on kandidaate vähe. Samas, miks mitte – võid end alati just nimelt proovile panna tööampsudes, kus on juba palju kandidaate ja testida oma motivatsioonikirja ja profiili veekindlust ja atraktiivsust!
#000035
Kui vajad kandideerimisel ja profiili täiendamisel alguses abi, võta julgelt ühendust kasutajatoega tšätiakna abil!
#000036
Tööle kohe või järgmistel nädalatel?
#000037
Planeeri oma tööampsudeks sobivat vaba aega targasti. Kui vajad lisaraha kiiresti või sul tekkis ootamatult aega, mida tööampsates kasulikult sisustada, vaata läbi “Kohe tööle!” kuulutused, kus vajatakse töötajaid ruttu-ruttu lähipäevil.
#000038
Kui aga tead, et näiteks koolivaheajal saad tööl käia, et lisaraha ja kogemusi saada, filtreeri aktiivseid ampse kandideerimiseks kuupäevade järgi ja planeeri oma töögraafik varakult. Nii ei kaota sa ühtki tööks vaba päeva asjatult, sest teed planeerimistöö ära varakult.
#000039
Ja pea meeles, et uusi pakkumisi lisavad tööandjad portaali ööpäevaringselt. Kandideerida võid mitmele tööle korraga, isegi, kui need toimuvad samal ajal. Kui sind ühele valitakse välja, tühistame teised samale ajale langevad kandideerimised sinu eest automaatselt.
#000040
Kolm aastat tööampse: üksikud tööampsud muutusid märkamatult päris korralikuks töögraafikuks
#000042
Paindlikud tööampsud muudavad inimeste elusid püsivalt
#000043
Oluline: maksuvaba tulu on 2023. aastast alates kuni 704 eurot kuus
10 sammu, mida teha, et läbi põleda
“Pole mõtet käia tööl, mis hakkab sulle vastu” ehk kuidas Liina endale sobivad tööampsud leidnud on
Noore ja aktiivse Keni julgustav kogemuslugu: vanus on kõigest number passis ja sobivaid ampse leidub kõigile
#000044
Viis lihtsat sammu lisarahani! Ja mis peamine – see töötab! – GoWorkaBit, Tööampsud kui eluviis: GoWorkaBiti 100KLUBI hakkab liikmetele pakkuma tasustatud tööluusi, ravikindlustust ja teisi boonuseidSellest, mis seisab sinu tee peal ees, saab sinu tee – GoWorkaBit, Should I stay or should I go?Planeeri juuli töögraafik kohe! Supersuvi 2022: lisaraha teenides ära unusta puhata! – GoWorkaBit, TÖÖTA NII, ET OLEKS HEA! Kus asuvad sinu tööhõimlased*? Ja kes nad on? Meiega leiad nad üles!Tööampsud kui eluviis: GoWorkaBiti 100KLUBI hakkab liimetele pakkuma tasustatud tööluusi, ravikindlustust ja teisi boonuseid – GoWorkaBit, Riina lugu: minu esimene tööamps – tehtud!10 väga head põhjust, miks valida päriselt paindlik tööelu ja tööampsamine oma püsivaks elustiiliks – GoWorkaBit, Tööampsuga teenitud raha kasvab edasi!
#000045